Nr. L 177/28 De Europæiske Fællesskabers Tidende 21. 7. 93 KOMMISSIONENS BESLUTNING af 16. juni 1993 om udsættelse af det i artikel 16, stk. 2, i Rådets direktiv 92/34/EØF omhandlede tidspunkt for så vidt angår indførsel fra tredjelande af frugtplanteformerings- materiale og frugtplanter bestemt til frugtproduktion (93/401/EØF) KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets direktiv 92/34/EØF af 28. april 1992 om afsætning af frugtplanteformeringsma- teriale og frugtplanter bestemt til frugtproduktion ()), særlig artikel 16, stk. 2, og ud fra følgende betragtninger : Den oversigt, der er omhandlet i artikel 4 i nævnte direk- tiv, er endnu ikke blevet udarbejdet ; der forelå derfor ikke gældende EF-betingelser den 1. januar 1993; medlemsstaternes normale handelsmønstre bør ikke afbrydes, og det bør tillades medlemsstaterne fortsat at indføre formeringsmateriale og frugtplanter, der er produ- ceret i tredjelande ; udsættelsen af tidspunktet skal foretages for hvert enkelt land under hensyntagen til programmet for vurderingen af de betingelser, der gælder i de respektive tredjelande ; da der ikke er fastlagt EF-betingelser, har det været umuligt at opstille et sådant program ; der må derfor på nuværende tidspunkt foretages en generel udsættelse af tidspunktet den 1. januar 1993 for alle tredjelande ; () EFT nr. L 157 af 10. 6. 1992, s. 10. de i denne beslutning fastsatte foranstaltninger er i over- ensstemmelse med udtalelse fra Den Stående Komité for Formeringsmateriale og Planter af Frugtslægter og -arter som omhandlet i artikel 21 i nævnte direktiv — VEDTAGET FØLGENDE BESLUTNING : Artikel 1 Den dato, der er omhandlet i artikel 16, stk. 2, første afsnit, i direktiv 92/34/EØF, ændres til den 31. december 1993. Artikel 2 Denne 'beslutning er rettet til medlemsstaterne. Udfærdiget i Bruxelles, den 16. juni 1993. På Kommissionens vegne René STEICHEN Medlem af Kommissionen